
DR 30.11.2004 23 
 

Tuan Pengerusi [Datuk Lim Si Cheng]:  Cukuplah Yang Berhormat, 
duduklah. 

Tuan Sa. Vigneswaran:  Di antara cadangan kertas ini… 

Tuan Pengerusi [Datuk Lim Si Cheng]:  Yang Berhormat, sebelum 
melanjutkan jawapan saya nak tahu berapa lama  Yang Berhormat perlu untuk 
menjawab?  Setengah jam? 

Tuan Sa. Vigneswaran:  Saya ingat lama sedikitlah, Yang Berhormat. 

Tuan Pengerusi [Datuk Lim Si Cheng]:  Berapa lama? Dua jam? Tiga jam? 

Tuan Sa. Vigneswaran:   Kalau sudah  tiada gangguan… 

Tuan Pengerusi [Datuk Lim Si Cheng]: Ini Yang Berhormat kena pandailah.  

Tuan Sa. Vigneswaran:  Jangan beri laluan 

Tuan Pengerusi [Datuk Lim Si Cheng]:  Yang Berhormat kena pandai.   

Tuan Sa. Vigneswaran:  [Ketawa]  Terima kasih Tuan Pengerusi. 

Tuan Pengerusi [Datuk Lim Si Cheng]:  Saya berharap Yang Berhormat 
kena ambil kira juga.  Kita ada kementerian lain untuk kita selesaikan pada hari ini juga.  
Ya, sila jawab. 

Tuan Sa. Vigneswaran:  Terima kasih Tuan Pengerusi.  Di antara cadangan 
kertas ini ialah organisasi-organisasi kerajaan dan syarikat-syarikat kepentingan 
kerajaan diminta menyediakan sejumlah jawatan yang khusus ditawarkan kepada atlet-
atlet negara,baik semasa mereka masih aktif, mahupun selepas bersara.  Walau 
bagaimanapun kementerian akan mengkaji bagaimana akan diwujudkan skim insurans 
yang akan memberi ruang kepada atlet untuk mempunyai karier apabila mereka 
bersara nanti.  Saya mengucapkan ribuan terima kasih kepada Yang Berhormat bagi 
Larut kerana membangkitkan isu insurans tadi.   

Soalan mengenai Menteri Belia dan Sukan melawat Australia dan bukan third 
world country, dengan izin Kementerian Belia dan Sukan telah mendapat taklimat 
pembangunan sukan dengan mencontohi Australia Barat. Oleh kerana Australia 
merupakan satu gergasi di bidang sukan di peringkat antarabangsa khasnya Olimpik, 
sedangkan jumlah penduduk hampir sama dengan Malaysia. 

Berdasarkan pemerhatian kementerian, kepakaran mereka boleh dijadikan 
contoh.  Dalam hal ini, kementerian telah mendapatkan khidmat pakar runding sukan 
Australia Barat iaitu Mr. Hallam Pereira dan beliau diundang untuk memberikan taklimat 
termasuk kepada Jawatankuasa Kabinet Pembangunan Sukan baru-baru ini.  Untuk 
makluman Yang Berhormat ini bukan bermaksud kita tidak akan melawat Kementerian 
Belia dan Sukan atau pegawai-pegawainya, kita akan melawat negara-negara tersebut 
seperti mana di bangkitkan oleh Yang Berhormat dari Kinabatangan.  Walau 
bagaimanapun walaupun mereka ini susah makan tetapi dapat juga pingat di sukan-
sukan antarabangsa. 

Tuan Pengerusi [Datuk Lim Si Cheng]:  Yang Berhormat bagi Beluran. 

Datuk Ronald Kiandee [Beluran]:  Saya banyak membaca tulisan-tulisan 
pengkritik sukan di akhbar kita dan kalau kita lihat sebahagian besar daripada teguran-
teguran yang dikemukakan oleh pengkritik sukan terhadap kebajikan atlet, kemudahan 
sukan, kemudahan selepas persaraan sukan dan sebaginya, sebahagian daripada ini 
merupakan perkara-perkara yang juga disentuh oleh pakar sukan dari Australia. 

Jadi  bererti kita sudah mengetahui masalah kita.  Pada peringkat negara 
sendiri pun, pengkritik sukan, Ahli-ahli Parlimen sudah mengetahui masalah yang kita 
hadapi.  Apa rasional Menteri melantik seorang daripada Australia yang dikatakan 
pakar dalam sukan ini untuk menasihat Menteri, sedangkan kritikan, teguran yang 
dibuat di dalam negara  ini cukup dijadikan bahan untuk mengolah satu dasar untuk 
kementerian pada peringkat yang lebih tinggi, pencapaian sukan yang lebih tinggi.   

Saya inginkan penjelasan dalam perkara ini.  Apa rasional Menteri? Kenapa 
pengkritik negara kita tidak diambil?  Kenapa cadangan-cadangan Ahli Parlimen yang 
banyak memberi teguran, cadangan kepada pengiktirafan pencapaian sebuah negara 
tidak diambil kira.  Selepas itu Menteri mendengar orang yang datang dari Australia 
yang tidak tahu pun keadaan kita di Malaysia.  Minta penjelasan Setiausaha Parlimen. 



Tuan Pengerusi [Datuk Lim Si Cheng]: Cukuplah Yang Berhormat, duduklah. Tuan Sa. Vigneswaran: Di antara cadangan kertas ini... Tuan Pengerusi [Datuk Lim Si Cheng]: Yang Berhormat, sebelum melanjutkan jawapan saya nak tahu berapa lama Yang Berhormat perlu untuk menjawab? Setengah jam?. Tuan Sa. Vigneswaran: Saya ingat lama sedikitlah, Yang Berhormat. Tuan Pengerusi [Datuk Lim Si Cheng]: Berapa lama? Dua jam? Tiga jam?. Tuan Sa. Vigneswaran: Kalau sudah tiada gangguan... Tuan Pengerusi [Datuk Lim Si Cheng]: Ini Yang Berhormat kena pandailah. Tuan Sa. Vigneswaran: Jangan beri laluan. Tuan Pengerusi [Datuk Lim Si Cheng]: Yang Berhormat kena pandai. Tuan Sa. Vigneswaran: [Ketawa] Terima kasih Tuan Pengerusi. Tuan Pengerusi [Datuk Lim Si Cheng]: Saya berharap Yang Berhormat kena ambil kira juga. Kita ada kementerian lain untuk kita selesaikan pada hari ini juga. Ya, sila jawab. Tuan Sa. Vigneswaran: Terima kasih Tuan Pengerusi. Di antara cadangan kertas ini ialah organisasi-organisasi kerajaan dan syarikat-syarikat kepentingan kerajaan diminta menyediakan sejumlah jawatan yang khusus ditawarkan kepada atlet- atlet negara,baik semasa mereka masih aktif, mahupun selepas bersara. Walau bagaimanapun kementerian akan mengkaji bagaimana akan diwujudkan skim insurans yang akan memberi ruang kepada atlet untuk mempunyai karier apabila mereka bersara nanti. Saya mengucapkan ribuan terima kasih kepada Yang Berhormat bagi Larut kerana membangkitkan isu insurans tadi. Soalan mengenai Menteri Belia dan Sukan melawat Australia dan bukan third world country, dengan izin Kementerian Belia dan Sukan telah mendapat taklimat pembangunan sukan dengan mencontohi Australia Barat. Oleh kerana Australia merupakan satu gergasi di bidang sukan di peringkat antarabangsa khasnya Olimpik, sedangkan jumlah penduduk hampir sama dengan Malaysia. Berdasarkan pemerhatian kementerian, kepakaran mereka boleh dijadikan contoh. Dalam hal ini, kementerian telah mendapatkan khidmat pakar runding sukan Australia Barat iaitu Mr. Hallam Pereira dan beliau diundang untuk memberikan taklimat termasuk kepada Jawatankuasa Kabinet Pembangunan Sukan baru-baru ini. Untuk makluman Yang Berhormat ini bukan bermaksud kita tidak akan melawat Kementerian Belia dan Sukan atau pegawai-pegawainya, kita akan melawat negara-negara tersebut seperti mana di bangkitkan oleh Yang Berhormat dari Kinabatangan. Walau bagaimanapun walaupun mereka ini susah makan tetapi dapat juga pingat di sukan- sukan antarabangsa. Tuan Pengerusi [Datuk Lim Si Cheng]: Yang Berhormat bagi Beluran. Datuk Ronald Kiandee [Beluran]: Saya banyak membaca tulisan-tulisan pengkritik sukan di akhbar kita dan kalau kita lihat sebahagian besar daripada teguran- teguran yang dikemukakan oleh pengkritik sukan terhadap kebajikan atlet, kemudahan sukan, kemudahan selepas persaraan sukan dan sebaginya, sebahagian daripada ini merupakan perkara-perkara yang juga disentuh oleh pakar sukan dari Australia. Jadi bererti kita sudah mengetahui masalah kita. Pada peringkat negara sendiri pun, pengkritik sukan, Ahli-ahli Parlimen sudah mengetahui masalah yang kita hadapi. Apa rasional Menteri melantik seorang daripada Australia yang dikatakan pakar dalam sukan ini untuk menasihat Menteri, sedangkan kritikan, teguran yang dibuat di dalam negara ini cukup dijadikan bahan untuk mengolah satu dasar untuk kementerian pada peringkat yang lebih tinggi, pencapaian sukan yang lebih tinggi. Saya inginkan penjelasan dalam perkara ini. Apa rasional Menteri? Kenapa pengkritik negara kita tidak diambil? Kenapa cadangan-cadangan Ahli Parlimen yang banyak memberi teguran, cadangan kepada pengiktirafan pencapaian sebuah negara tidak diambil kira. Selepas itu Menteri mendengar orang yang datang dari Australia yang tidak tahu pun keadaan kita di Malaysia. Minta penjelasan Setiausaha Parlimen.